पाएं अपने शहर की ताज़ा ख़बरें और फ्री ई-पेपरडाउनलोड करें
मध्य प्रदेश में पिछले 24 घंटे में 12,236 नए संक्रमित मिले हैं। इस दौरान 98 कोरोना मरीजों की मौत हुई है। राहत की बात यह है कि सैंपल टेस्ट की संख्या बढ़ाने के साथ ही पॉजिटिविटी रेट लगातार कम हो रहा है। 3 मई को रिकार्ड 64 हजार से ज्यादा सैंपल टेस्ट रिपोर्ट आई है। जबकि पॉजटिविटी रेट 19% है। 15 दिन बाद पॉजिटिविटी रेट 20% से नीचे आया है।
स्वास्थ्य विभाग की रिपोर्ट के मुताबिक कोरोना की दूसरी लहर की पीक में सबसे ज्यादा पॉजिटिविटी रेट 18 अप्रैल को 25.3% दर्ज किया गया था, जबकि सबसे कम 1 अप्रैल को 10.4% था। लेकिन पिछले 7 दिनों के आंकड़े देखें तो संक्रमितों की संख्या 12 से 13 हजार के बीच में स्थिर है, जबकि पॉजिटिवटी रेट लगातार कम हो रहा है।
राज्य में कोरोना से मरने वाले लोगों की कुल संख्या 6 हजार के पार हो गई है। सोमवार को कोविड-19 के 1805 नए मामले इंदौर में आए, जबकि भोपाल में 1673, ग्वालियर में 1096 एवं जबलपुर में 711 नए मामले आए।
आंकड़ों के अनुसार प्रदेश में कुल 6,00,430 संक्रमितों में से अब तक 5,08,775 मरीज स्वस्थ होकर घर चले गये हैं और 86,639 मरीजों का इलाज चल रहा है। सोमवार को 11,249 रोगियों को ठीक होने के बाद अस्पताल से छुट्टी दे दी गई। पिछले 7 दिनों से यह लगातार देखा जा रहा है कि एमपी में संक्रमित मरीज लगातार ठीक हो रहे हैं।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva zho_Hant eng_Latn